એક પુરુષ માટે પણ માતાપિતા અને પત્ની વચ્ચેના સંબંધો ટકાવી રાખવા એટલે આજના સમયમાં એક ચેલેંજ છે. દીકરીઓના કમ્ફર્ટ ઝોનને ધ્યાનમાં રાખીને તેમનાં માટે યોગ્ય જીવનસાથી શોધતાં માતાપિતા આપણે જોયાં જ હશે. ઘણા માતાપિતાને તો તેમના “ઉછેર” પર એટલો વિશ્વાસ હોય છે કે ન્યૂક્લિયર ફેમિલી કોન્સેપ્ટ પ્રમાણે જ તેઓ દીકરીનો સંસાર વસાવે છે. પોતાના માતાપિતાનું ઘર છોડીને આવતી દીકરી પણ દીકરાને અલગ ઘરમાં રહેવા પ્રેરે છે. માનું છું કે સંયુક્ત કુટુંબમાં રહેવું, એ ચોક્કસપણે એક ચોઇસનો અને સંજોગોનો વિષય છે અને ક્યારેક ક્યારેક તો જો લગ્ન સંબંધ માટે પડકારરૂપ પણ બની જાય છે, પણ ઉછેરમાં જ “નાનું કુટુંબ, સુખી કુટુંબ” હોય તો એમાં વાંક કોનો?